ཐུན་མོང་ཐུ་བོ་ཐ་གྲུ་ཆེ།།ཐུ་མི་ཐོར་ཅོག་ཐོར་ཚུགས་དང༌།།ཐ་མ་ཐ་ན་ཐྲིག་ཐྲིག་སྒྲ།།ཐུར་དང་ཐ་མལ་ཐ་རྐྱང་ངོ༌།།མཐོ་རིས་མཐའ་དག་མཐའ་ཀླས་མཐོང༌།།མཐར་ཐུག་ནུས་མཐུ་མཐུན་མི་མཐུན།།ལག་མཐིལ་མཐེ་བོང་མཐེ་འུ་ཆུང༌།།མཐོན་ག་མཐོན་མཐིང་མཐང་གོས་མཐུག།མཐར་གྱིས་རྟ་མཐུར་མཐོ་གང་མཐུད།།མཐོ་འཚམས་མཐོལ་བཤགས་མཐོ་ཡོར་མཐོ།།མཐོན་པོའི་རྒྱ་མཐོངས་མཐའ་འཁོབ་མཐའ།།མཐིང་རིལ་མཐིང་ཁ་མས་འཕུལ་ཐའོ།།འཐབ་མོར་འཐོན་ཡང་གྲོགས་སུ་འཐམས།།སྤྲིན་འཐིབས་ཆུ་འཐོར་འཐོར་འཐུང་དང༌།།བློ་འཐུམས་མགོ་འཐོམས་དུ་བ་འཐུལ།།སྲ་འཐས་འཐེམས་ནན་ནན་ཏན་འཐན།།ཆུ་འཐུངས་ཤ་ནས་འཐེན་ཞིང་འཐོག།སྨོད་ཚིག་འཐིང་སླད་འཐེན་པ་འཐད།།ཟས་ལ་འཐུ་འཐུས་ཕྱེ་མར་འཐག།ཞ་འཐེང་མལ་གོས་འཐེབ་ཀྱིས་འཐུམ།།དུམ་བུར་འཐུབ་སོགས་འས་འཕུལ་ཐའོ།།